प्याज और दूसरी सब्जियों सहित खाने-पीने के सामान के दाम बढऩे से अक्तूबर माह में थोक मुद्रास्फीति 3.59 प्रतिशत पर पहुंच गई। यह इसका पिछले छह माह का उच्च स्तर है। थोक मूल्य सूचकांक (डब्ल्यूपीआई) आधारित मुद्रास्फीति इससे पिछले महीने सितंबर में 2.60 प्रतिशत पर थी। एक साल पहले अक्तूबर में थोक मुद्रास्फीति 1.27 प्रतिशत रही थी। बहरहाल, अक्तूबर 2017 की मुद्रास्फीति इस साल अप्रैल के बाद सबसे ऊंची है। अप्रैल में यह 3.85 प्रतिशत दर्ज की गई थी।